CELEX: 62015CN0143
Language: ro
Date: 2015-03-26 00:00:00
Title: Cauza C-143/15: Cerere de decizie preliminară introdusă de Hoge Raad der Nederlanden (Țările de Jos) la 26 martie 2015 – G.E. Security BV/Staatsecretaris van Financiën

15.6.2015   
            
            
               RO
            
            
               Jurnalul Oficial al Uniunii Europene
            
            
               C 198/21
            
         Cerere de decizie preliminară introdusă de Hoge Raad der Nederlanden (Țările de Jos) la 26 martie 2015 – G.E. Security BV/Staatsecretaris van Financiën
   (Cauza C-143/15)
   (2015/C 198/27)
   Limba de procedură: neerlandeza
   
      Instanța de trimitere
   
   Hoge Raad der Nederlanden
   
      Părțile din procedura principală
   
   
      Recurentă: G.E. Security BV
   
      Intimat: Staatsecretaris van Financiën
   
      Întrebările preliminare
   
   Poziţiile 8517, 8521, 8531 şi 8543 din NC trebuie interpretate în sensul că un produs precum un multiplexor video, care a fost conceput pentru a fi integrat ca parte componentă într-un sistem care poate analiza imaginile şi sunetele provenite de la camerele şi de la senzorii conectaţi la acesta şi care, în cazul în care se doreşte, poate înregistra, stoca, prelucra şi reda pe un ecran conectat la acesta imagini şi sunete şi/sau care, în cazul în care imaginile sau sunetele captate o impun, poate să emită un semnal de alarmă sub forma unui e-mail către unul sau mai mulţi utilizatori conectaţi la sistem şi/sau care poate activa aparate care emit semnale sonore sau luminoase, trebuie clasificat la una dintre aceste poziţii?